Foto: Getty Images «PSJ» «Santos» klubiga jamoa tarbiyalanuvchisi Neymar yozda «Barselona»dan 222 mln evaziga o‘tgani uchun 9 mln yevro to‘lab beradi. Bu haqda Braziliya klubi prezidenti Modesto Roma Junior xabar qildi. «Biz «PSJ»dan elektron maktub oldik. Klub kechikish holati uchun uzr so‘radi hamda bu masalani yechish uchun ko‘plab variantlar bor ekani, ular to‘lovni o‘tkazish uchun barcha choralarni ko‘rishayotganini ta’kidlab o‘tishdi. Bu juda jiddiy kishilar, ular futbol bilan faqatgina ko‘ngilxushlik uchun shug‘ullanishayotgani yo‘q», - deya «Santos» prezidentining so‘zlarini keltiradi UOL nashri.